เรื่องร้องเรียน: สวัสดีค่ะ ขอร้องเรียนให้ทางเขตมาตรวจสอบมาตรฐานความปลอดภัย ในพื้นที่ซ่อมแซมก่อสร้าง ที่ คอนโด Life One Wireless ถ.วิทยุ แขวงลุมพินี เขตปทุมวันค่ะ  เมื่อบ่ายนี้ สะดุดเอ็นใสๆ ที่ผู้รับเหมาติดไว้บนพื้นชุ่ยๆ โดยที่ไม่มีป้าย หรือมีกรวยอะไรเตือนให้ระวังทั้งสิ้นค่ะ  ที่เจ็บตัวเป็นแค่แผลถลอกเล็กน้อยนะคะ แต่พิกัดที่สะดุดล้ม มันน่ากลัวมากๆ เนื่องจากล้มกระเด็นไปทางวิ่งรถ เพียงแค่ มีรถวิ่งมาช่วงนั้น ก็ได้มีคนตาย หรือเจ็บหนักแน่ๆค่ะ  ทางดิฉันได้แจ้งนิติช่วยรับเรื่องประสานงานให้ แต่ผู้รับเหมาไม่ยอมรับผิด โดยอ้างว่าเป็นพื้นที่ปรับปรุง ที่เคยมีประกาศไว้ก่อนแล้ว ซึ่งมันฟังไม่ขึ้นค่ะ เพราะมันเป็นทางที่จำเป็นต้องเดินผ่าน เพื่อไปลานจอดรถ ต้องมีคนเดินผ่านอยู่ตลอด   จุดที่ล้มเป็นมุมอับ ของกล้องวงจรปิด จึงไม่สามารถบันทึกไว้ได้ว่า ตอนที่สะดุดกระเด็นล้มไปนั้นน่ากลัวขนาดไหนค่ะ  ยกประเด็นนี้มาเพราะอยากให้ทางคอนโดเข้มงวดเรื่องความปลอดภัยมากกว่านี้ค่ะ รบกวนเจ้าหน้าที่รับเรื่องไปตรวจสอบด้วยค่ะ ขอบคุณล่วงหน้านะคะ
การดำเนินการของเจ้าหน้าที่: ฝ่ายโยธา สำนักงานเขตปทุมวัน ได้ประสานฝ่ายอาคาร(คุณมานพ 095-641-7919) ให้ทราบถึงเรื่องร้องเรียน และให้จัดหามาตรการป้องกันเหตุที่อาจจะเกิดขึ้นอีก ทั้งนี้ผู้จัดการนิติบุคคลได้ดำเนินการกั้นพื้นที่ชั่วคราว เพื่อซ่อมแซมพื้นกระเบื้องอาคาร ซึ่งจะแล้วเสร็จภายในวันศุกร์ที่28ตุลาคม2565
ความเห็นของผู้แจ้ง: ขอบพระคุณทีมงานมากๆเลยนะคะ 🙏🏻💖 ซาบซึ้งใจที่ทีมงานใส่ใจและช่วยจัดการอย่างเร่งด่วนค่ะ ขอเป็นกำลังใจให้ทีมงาน ที่ช่วยดูแลให้กรุงเทพเป็นเมืองที่น่าอยู่ขึ้นค่ะ💚
พื้นที่: แขวงลุมพินี เขตปทุมวัน กรุงเทพมหานคร